钦定古今图书集成/明伦汇编/氏族典/第404卷 > 《廖用贤尚友录》 > 楚芝兰
## 钦定古今图书集成/明伦汇编/氏族典/第404卷 > 《廖用贤尚友录》 > 楚芝兰

按《宋史楚芝兰传》：“芝兰，汝州襄城人。自言遇有道之
士，教以符天六壬遁甲之术，属朝廷博求方技，诣阙
自荐，得录为学生。以占候有据，擢为翰林天文，迁司
天春官正，迁尚书工部员外郎。淳化初，坐事出为遂
平令，卒。子继芳，为城父县主簿。”